أريدك وانهزم من اليريدوني
ومن دونك صرت
ما أعيش ويه الناس
وانتَ بكل سعاده
تعيش من دوني
- جبار رشيد
...............
من العصبيه الرجفه بكل جسمي
ما اريد اي شي بعد غير اشوف موتك
وبعدها خل اموت ميهمني
ما احس الا جر راسي حيل وخله ايده على حلكي
عيونه الخازرتني صارت بعيني
_كااااافي
دفعته عني حيل
لا تحاول طخني مره ثانيييه
طلحه تذكر من گتلي قبل 16 سنه
عساج بجرح علي وحزن يعقوب وعذاب ادم ....
انيييي عشتهن كلهن واسوء منهن
اليوم اني اكلك
بس كون يصير بيك الصار بيه ولا يرفلي جفن الك....
هاي رجفه ايديه متتعداك ....
يباوع عليه بكل برود ومهزته اي كلمه من الحجيتهن
عافني وراح يتمشى بكل بطئ لداخل البيت
كعدت على الارض ودنيا طالعه من عيني
ليش عاايشه شعندي لا اهل لا احد وياي
فتحت التلفون وطلعت صفحه المطعم البصف مركزي
جان ناشر مقطع مطعمه شلون محترك وطالع مركزي وياه
لاول مره بحياتي احس بعجز نهائي ...
خلص انتهت زيتونه البنيتها
انتهت الشخصيه الصنعتها
راااااحت زيتونه راحتتتت
المقطع مدا يطلع من راسي تعبييييي هذا تعبييي
ضحيت بكلشي علمود ابني هالمركز واملكه
بعد هالحركه مستحيل اكدر ابني مره ثانيه واسوي
منين اجيب فلوس بهذا وضعي وشلون اروح ارممه
مرتين لزموني من ايدي توجعني
مرتين استفززوني
حركوا للمره ثانيه حتى يجبروني اروح الهم
بس مو زيتونه تخضع الكم
سويتها مره بس ما اسويها مره ثانيه
حرركه گلبي هاي متبرد الا اخذ حقي منهم
ابجي وارجف كلشي راح بلمح البصر كلشي اختفى...
طول الليل نفس كوه اتنفسه من الضيقه العايشتها
صوت آذان الفجر بكل مكان
طول ما جنت يمهم من يأذن الفجر اضووج اسمعه
بس اليوم لاول مره بحياتي ارفع راسي للسما
واردد الاذان وياه
ياترى اذا اتوب يتقبل مني
يغفر الي ....
اني الخسرانا مو بس اهلي
اني خسرانا حتى ديني
صوت الحجيه وهي صلي على نبي وتناديني دور عليه
كمت على حيلي الها لكيتها باب المطبخ واكفه تنتظرني
_مو راح تتمرضين الليل كله بهالصلوخ الابسته كاعده برا
انتبهي لنفسج لا يصير بيج شي
صارت ما تكولي تعاي صلي لان ملت وهي تنصحني وميفيد ....